 Waa Suaal isweydiin mudan yaa u maqan Boosaaso, Boosaaso oo ah magaalo weyn oo ka mid ah magaalooyinka ugu waaweyn Soomaaliya, hooyo u ah malaayiin qof oo Soomaali ah, soo dhoweysay dad Soomaaliyeed oo tiro badan tan iyo markii uu dalkeena hooyo dhibaatada aynu gacanteena ku kasbanay ay ka dhacday, markaad aragto tirade dadka ku liibaanay Boosaaso, ka shaqeystay, degay, ka ganacsaday, wakhti muddo ah degenaa kadibna ka sii gudbay oo caalamka iyo dalka intiisa kale u sii gudbay, markaad aragto inta qof ee timi magaalada iyaga oo aan waxba haysan, muddo yar ka dibna barwaaqo iyo tijaaro ka helay, markaad eegto inta qof ee wax ka baratay burburkii ka dib, markaad aragto inta siyaasi iyo siyaasiyiin ku soo baxay magaalada lacagteeda canshuurta looga ururiyo dekadeeda iyo ganacsatadeeda, waxaad garanaysaa baaxada iyo muhiimada ay leedahay magaalada Boosaaso iyo sida wanaagsan ee ay dad iyo aduunba u dhowrtay. 